《风入松 题石坛道士焚香》
元代·沈禧

暮云收尽紫霄宽。灏气袭衣冠。清泉白石长为伍，松头露、冷滴清坛。此际千林影断，于时万籁声乾。道人星下礼蒲团。宝鼎＊沈檀。风吹霞袂飘飘举，想芳名、已注仙班。东访麻姑跨凤，西邀金母乘鸾。

作者简介：沈禧[元]（约公元一三五四年前后在世），字廷锡，吴兴人。生卒年及生平均不详，约元惠宗至正中前后在世。工词善曲，有竹窗词一卷，（今存强村丛书中）散曲八套；亦单行，名曰竹窗乐府。